Virkilega falleg , vel um gengin , þriggja herbergja íbúð með stæði í bílageymslu í snyrtilegu fjölbýli á þessum vinsæla stað í miðborginni . Sér inngangur er inn í íbúðina af svölum . Komið er inn í hol með fatahengi . Baðherbergið er flísalagt í hólf og gólf , þar er innbyggður flísalagður sturtuklefi og upphengt salerni . Gluggi er á baðherberginu . Öll blöndunartæki eru innbyggð í veggi , tengi er fyrir þvottavél . Eldhúsið er með fallegri innréttingu , lítilli eyju , góðu skápaplássi og fínni vinnuaðstöðu . Borðplötur eru úr granít og vaskur er innfelldur . Stofan er mjög stór og björt með svölum í vestur . Svefnherbergin eru tvö , þau eru bæði rúmgóð , skápar eru í öðru herberginu . Loft eru að hluta til tekin niður með innfelldri lýsingu . Allar innihurðir eru nýjar . Parketið er gegnheil eik . Í sameigninni er snyrtilegt þvottahús og hjólageymsla . Einnig fylgir íbúðinni sér geymsla sem er rúmlega sjö fermetrar og er hún ekki skráð inn í fermetratölu eignarinnar . Bílskýlið er bjart og rúmgott . Húsið var málað að utan árið 2016 og á sama tíma var skipt um rennur og niðurföll og þak yfirfarið að sögn eiganda . Búið er að skipta um töluvert af gleri í íbúðinni . Þetta er falleg eign á frábærum stað í hjarta miðborgarinnar .